
DR.30.11.2015  19  

 

Dato’ Haji Mahfuz bin Haji Omar [Pokok Sena]: Tuan Yang di-Pertua, tak jelas 
itu.  

Timbalan Yang di-Pertua [Datuk Haji Ismail bin Haji Mohamed Said]: Sudah 
panjang dah. 

Dato’ Haji Mahfuz bin Haji Omar [Pokok Sena]: Jawapan memang panjang 
tetapi tak jelas. 

Tuan Chua Tian Chang @ Tian Chua [Batu]: Jawapan dia agak spesifik. 

Dato’ Haji Mahfuz bin Haji Omar [Pokok Sena]: Panjang tetapi tidak jelas. 

Timbalan Yang di-Pertua [Datuk Haji Ismail bin Haji Mohamed Said]: Sila Yang 
Berhormat Parit. 

Tuan Chua Tian Chang @ Tian Chua [Batu]: Boleh jawab soalan jawapan 
bertulis kalau tidak... 

Dato’ Haji Mohd. Zaim bin Abu Hasan [Parit]: Terima kasih Tuan Yang di-
Pertua.  Makan semangka sampai mengkelan, soalan Parit nombor sembilan. 

 

9.  Dato' Haji Mohd. Zaim bin Abu Hasan [Parit] minta Perdana Menteri 
menyatakan apakah usaha dan tindakan kementerian bagi memulihkan imej perkhidmatan 
teksi Malaysia yang telah disenaraikan antara 10 yang terburuk di dunia. 

Menteri di Jabatan Perdana Menteri [Puan Hajah Nancy binti Shukri]:  Terima 
kasih Tuan Yang di-Pertua, terima kasih Yang Berhormat yang bertanyakan soalan. 
Bismillahi Rahmani Rahim. Assalamualaikum warahmatullahi wabarakatuh. Tuan Yang di-
Pertua, melihat kepada soalan yang diajukan oleh Yang Berhormat Parit pada hari ini, saya 
pasti beliau telah merujuk kepada suatu laporan dari laman web LondonCabs.co.uk pada 
tahun 2012. 

Sebelum saya menjawab secara lanjut, ingin saya ingatkan kepada semua Ahli 
Yang Berhormat dan seluruh rakyat Malaysia bahawa tidak semua pemandu teksi 
mempunyai sikap negatif seperti yang sering dikatakan. Janganlah kerana nila setitik 
kerana segelintir daripada mereka yang tidak amanah, semua pemandu teksi diberi 
tanggapan yang tidak baik. 

Adalah lumrah kita manusia untuk tidak memuji apabila menerima perkhidmatan 
yang baik tetapi dengan pantas menguar-uarkan perkara yang kurang enak didengar.  

Tuan Yang di-Pertua, sebagai contoh, tidak ramai di antara kita yang memuji 
pemandu teksi seperti Encik Hanizan Mohd. Radzi yang menjumpai seorang kanak-kanak 
yang diculik dan seterusnya mengembalikan anak tersebut kepada ibu bapanya dan tidak 
ramai juga yang bercerita tentang kejujuran Encik Tamil Nesan Shanmugam dan Encik 
Abdul Wahid Tahir yang telah memulangkan barangan penumpang yang tertinggal di dalam 
teksi mereka.  

Oleh yang demikian, adalah tidak adil semua pemandu teksi dipersalahkan kerana 
sikap buruk segelintir rakan-rakan mereka. 

Untuk makluman, laporan laman web LondonCabs.co.uk itu ditulis pada tahun 
2012. Jika kita imbas kembali, ia menyentuh kepada tiga perkara iaitu: 

(i) Tidak menggunakan meter atau mengenakan bayaran yang lebih 
atau dengan izin overcharging; 

(ii) Menggunakan jalan yang lebih jauh atau dengan izin detouring; 
dan 

(iii) Kenderaan yang tidak selesa.  

Ketiga-tiga perkara berkenaan adalah dipengaruhi oleh pelbagai faktor penyebab. 
Oleh yang demikian, kita perlu akui bahawa sebarang usaha untuk menambah baik mutu 
perkhidmatan teksi memerlukan peranan untuk dimainkan oleh semua pihak iaitu kerajaan, 
pemandu teksi sendiri dan juga pengguna.  



Dato' Haji Mahfuz bin Haji Omar [Pokok Sena]: Tuan Yang di-Pertua, tak jelas itu. Timbalan Yang di-Pertua [Datuk Haji Ismail bin Haji Mohamed Said]: Sudah panjang dah. Dato' Haji Mahfuz bin Haji Omar [Pokok Sena]: Jawapan memang panjang tetapi tak jelas. Tuan Chua Tian Chang @ Tian Chua [Batu]: Jawapan dia agak spesifik. Dato' Haji Mahfuz bin Haji Omar [Pokok Sena]: Panjang tetapi tidak jelas. Timbalan Yang di-Pertua [Datuk Haji Ismail bin Haji Mohamed Said]: Sila Yang Berhormat Parit. Tuan Chua Tian Chang @ Tian Chua [Batu]: Boleh jawab soalan jawapan bertulis kalau tidak... Dato' Haji Mohd. Zaim bin Abu Hasan [Parit]: Terima kasih Tuan Yang di- Pertua. Makan semangka sampai mengkelan, soalan Parit nombor sembilan. 9. Dato' Haji Mohd. Zaim bin Abu Hasan [Parit] minta Perdana Menteri menyatakan apakah usaha dan tindakan kementerian bagi memulihkan imej perkhidmatan teksi Malaysia yang telah disenaraikan antara 10 yang terburuk di dunia. Menteri di Jabatan Perdana Menteri [Puan Hajah Nancy binti Shukri]: Terima kasih Tuan Yang di-Pertua, terima kasih Yang Berhormat yang bertanyakan soalan. Bismillahi Rahmani Rahim. Assalamualaikum warahmatullahi wabarakatuh. Tuan Yang di- Pertua, melihat kepada soalan yang diajukan oleh Yang Berhormat Parit pada hari ini, saya pasti beliau telah merujuk kepada suatu laporan dari laman web LondonCabs.co.uk pada tahun 2012. Sebelum saya menjawab secara lanjut, ingin saya ingatkan kepada semua Ahli Yang Berhormat dan seluruh rakyat Malaysia bahawa tidak semua pemandu teksi mempunyai sikap negatif seperti yang sering dikatakan. Janganlah kerana nila setitik kerana segelintir daripada mereka yang tidak amanah, semua pemandu teksi diberi tanggapan yang tidak baik. Adalah lumrah kita manusia untuk tidak memuji apabila menerima perkhidmatan yang baik tetapi dengan pantas menguar-uarkan perkara yang kurang enak didengar. Tuan Yang di-Pertua, sebagai contoh, tidak ramai di antara kita yang memuji pemandu teksi seperti Encik Hanizan Mohd. Radzi yang menjumpai seorang kanak-kanak yang diculik dan seterusnya mengembalikan anak tersebut kepada ibu bapanya dan tidak ramai juga yang bercerita tentang kejujuran Encik Tamil Nesan Shanmugam dan Encik Abdul Wahid Tahir yang telah memulangkan barangan penumpang yang tertinggal di dalam teksi mereka. Oleh yang demikian, adalah tidak adil semua pemandu teksi dipersalahkan kerana sikap buruk segelintir rakan-rakan mereka. Untuk makluman, laporan laman web LondonCabs.co.uk itu ditulis pada tahun 2012. Jika kita imbas kembali, ia menyentuh kepada tiga perkara iaitu: (i) Tidak menggunakan meter atau mengenakan bayaran yang lebih atau dengan izin overcharging; (ii) Menggunakan jalan yang lebih jauh atau dengan izin detouring; dan (iii) Kenderaan yang tidak selesa. Ketiga-tiga perkara berkenaan adalah dipengaruhi oleh pelbagai faktor penyebab. Oleh yang demikian, kita perlu akui bahawa sebarang usaha untuk menambah baik mutu perkhidmatan teksi memerlukan peranan untuk dimainkan oleh semua pihak iaitu kerajaan, pemandu teksi sendiri dan juga pengguna.